

**Қараменде би селолық округіндегі көшелерін қайта атау туралы**

Қарағанды облысы Ақтоғай ауданы Қараменде би селолық округі әкімінің 2010 жылғы 15 қарашадағы N 1 шешімі. Қарағанды облысы Ақтоғай ауданының Әділет басқармасында 2010 жылғы 14 желтоқсанда N 8-10-122 тіркелді

      Қазақстан Республикасының 1993 жылғы 8 желтоқсандағы "Қазақстан Республикасының әкімшілік–аумақтық құрылысы туралы" Заңының 14-бабының 4-тармақшасына, Қазақстан Республикасы Үкіметінің 1996 жылғы 5 наурыздағы "Қазақстан Республикасындағы ұйымдарды, темір жол станцияларын, әуежайларды, сондай-ақ физикалық–географиялық объектілерді атау мен қайта атаудың және олардың атауларының транскрипциясын өзгертудің Тәртібін бекіту туралы" N 281 қаулысына, Қараменде би селолық округі тұрғындарының 2008 жылғы 25 мамырдағы N 02, 03, 04, 05 жиналыс хаттамаларына және Ақтоғай ауданының әкімдігі жанындағы ономастикалық комиссиясының 2008 жылғы 23 маусымдағы ұйғарымына сәйкес Қараменде би селолық округінің әкімі **ШЕШІМ ЕТТІ**:

      1. Ақтас селосындағы көшелердің бұрынғы атаулары өзгертілсін:

      Бірінші көшесі - Еңбек көшесі деп;

      Екінші көшесі – Алаш көшесі деп.

      2. Қуаныш елді мекеніндегі көшелердің атаулары өзгертіліп:

      Бірінші көшесі – Егемендік көшесі деп;

      Екінші көшесі – Кенішбай ақын көшесі деп қайта аталсын.

      3. Осы шешімнің орындалуын бақылауды өзіме қалдырамын.

      4. Осы шешім ресми жарияланғаннан кейін он күнтізбелік күн өткен соң қолданысқа енгізіледі.

*Қараменде би селолық*

*округінің әкімі                            Қ. Жаңысбеков*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК